........... ( sz.) napirend

Előterjesztve: a Közoktatási, Közművelődési, Sport, Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2023. november 30-i rendes ülésére**

**Tárgy:** Javaslat a Budapest Főváros II. Kerületi Önkormányzat 100 %-os tulajdonában lévő II. Kerületi Kulturális Közhasznú Nonprofit Kft-vel Közművelődési megállapodás megkötésére

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve: ………………………………….**

Berg Dániel alpolgármester

…………………………………

Annus Béláné

gazdasági igazgató

…………………………………

Vargáné Luketics Gabriella

humánszolgáltatási igazgató s.k.

**Látta:** ……………………………………

dr. Szalai Tibor jegyző

…………………………………..

dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete 2012. május 31. napján kelt 150/2012.(V.31.) határozatával 100%-os önkormányzati tulajdonú közhasznú nonprofit korlátolt felelősségű társaságot hozott létre, II. Kerületi Kulturális Közhasznú Nonprofit Korlátolt Felelősségű Társaság néven, melynek célja, hogy a II. kerületben a közművelődés, a drámapedagógia, a színházi kultúra és az előadó-művészet fejlesztését támogassa. Budapest Főváros II. Kerületi Önkormányzat Képviselő-testülete 2012. június 26-ai ülésén döntött a Klebelsberg Kuno Művelődési, Kulturális és Művészeti Központ és a Marczibányi Téri Művelődési Központ, mint költségvetési szervek megszüntetéséről.

A Társaság - a Magyarország helyi önkormányzatairól szóló 2011. évi CLXXXIX. törvény (Mötv.) 109. § (1) bekezdése, valamint a nemzeti vagyonról szóló 2011. évi CXCVI. törvény (Nvtv.) 11. § (1) bekezdése alapján - 2012. szeptember 21. napján kötött, határozatlan időre szóló Vagyonkezelési szerződés alapján kezelte a vagyonkezelésébe vett vagyonelemeket és vagyontárgyakat és az Önkormányzattal határozatlan időre kötött Közművelődési megállapodás alapján látja el a közfeladatot.

A Társaság az alapítást követően kezelésbe kapta a korábban a megszűnt költségvetési szervek használatában lévő ingatlanokat és ingóságokat, a Társaság könyveibe elkülönített főkönyvi számlákra fel is vezette az átadáskori könyv szerinti értéken.

A kezelésbe vett eszközök után az értékcsökkenést a Társaság számolta el számviteli politikájában meghatározott módon.

A Társaság visszapótlási kötelezettsége Magyarország helyi önkormányzatairólszóló 2011. évi CLXXXIX. törvény109. § (6) bekezdése rendelkezése szerint értendő, melynek értelmében – tekintettel arra, hogy a Társaság olyan közfeladatot lát el, amely után bevételének több,mint fele az államháztartás valamely alrendszeréből származik – az Önkormányzat a Vagyonkezelési Szerződésben részletezett feltételekkel a bevételekben meg nem térülő elszámolt értékcsökkenésnek megfelelő összeg erejéig elengedhette a Társaságnak.

A bevételekben meg nem térülő és el nem engedett értékcsökkenés összege a Társaság eredményét negatívan befolyásolja.

A Társaság két évi (2012-2014) működése során bizonyította, hogy a közművelődési megállapodásban meghatározott közfeladatokat maradéktalanul teljesítette, az Önkormányzat vagyonkezelésre vonatkozó rendeleteinek és előírásainak megfelelően gyakorolta.

A Képviselő-testület - a Társaság hosszú távú, eredményes működésének biztosítása érdekében - a Vagyonkezelési szerződést közös megegyezéssel 2014. augusztus 31-vel megszüntette.

A közfeladat ellátásához a Vagyonkezelési szerződés alapját képező, **Közművelődési megállapodást 2014. szeptember 1-jei hatállyal** közös megegyezéssel, írásban akként **módosította**, hogy a Vagyonkezelési szerződés részét képező Kezelt Vagyont – leltár szerint – 2014. szeptember 1-jétől kezdődő hatállyal, határozatlan időre a Társaságnak (mint Használó/Szolgáltató) ingyenesen adta használatába közfeladat ellátásához szükséges mértékben.

Az elmúlt évek során a 2014. szeptember 1-jétől hatályos Közművelődési megállapodás nem került módosításra. A Társaság térítésmentes rendezvényeiről, szolgáltatásairól szóló mellékletet a Képviselő-testület a 81/2022.(II.24.) határozatával módosította.

Jelen előterjesztésünkben a felülvizsgált és ennek eredményeként elkészült Közművelődési megállapodás jóváhagyását kérjük a tisztelt Képviselő-testülettől.

A felülvizsgálat során figyelembe vettük a muzeális intézményekről, a nyilvános könyvtári ellátásról és a közművelődésről[szóló](https://net.jogtar.hu/jogszabaly?docid=99700140.tv#lbj0id3154)1997. évi CXL. törvény és a közművelődést érintő egyéb jogszabályok, rendelkezések módosítását, illetve az elmúlt időszak helyi sajátosságainak, a lakosság igényeinek változásait.

A fent idézett törvény 79. §-a rendelkezik a Közművelődési megállapodásról, annak tartalmáról.

Ez a paragrafus utal a Közművelődési Kerekasztallal történt egyeztetésre. Ez a fórum jelenleg nem működik kerületünkben.

A közművelődés helyi, lakossági képviselete érdekében településenként, fővárosi kerületenként legfeljebb hároméves időtartamra egy-egy Közművelődési Kerekasztal alakítható. A Közművelődési Kerekasztal elsődlegesen a lakossági igények megjelenítésének, a kulturális érdekérvényesítésnek és a közművelődési tevékenységek önkéntes összehangolásának rendszeres és folyamatos helyi fóruma.

A Közművelődési Kerekasztalt azok a közművelődési célú egyesületek hozhatják létre, melyeknek bejegyzett székhelye az adott település, s amelyeknek legfelsőbb szerve írásos határozatban jelzi ez irányú szándékát.

A Közművelődési Kerekasztal tagja lehet minden jogi személyiséggel rendelkező, helyben működő közművelődési civil szervezet, valamint a helyi közművelődést támogató gazdasági vállalkozás képviselője.

Önkormányzatunkhoz 2012 óta nem érkezett Közművelődési Kerekasztal alakítására szóló megkeresés, kezdeményezés.

A fentiek alapján kérem a tisztelt Képviselő-testületet az előterjesztés megtárgyalására és a határozati javaslatok elfogadására.

A Közoktatási, Közművelődési, Sport, Egészségügyi, Szociális és Lakásügyi Bizottság véleményét a Testületi ülésen ismerteti.

**H a t á r o z a t i j a v a s l a t o k**

1.)

A Képviselő-testület úgy dönt, hogy Budapest Főváros II. Kerületi Önkormányzat 100%-os tulajdonában lévő II. Kerületi Kulturális Közhasznú Nonprofit Kft-vel - a határozati javaslat melléklete szerinti tartalommal -, a felülvizsgált Közművelődési megállapodást megköti és a Megállapodás aláírásával egyidejűleg a 2014. szeptember 1-től hatályos Közművelődési megállapodást - közös megegyezéssel - megszünteti, egyben felhatalmazza a Polgármestert az okirat aláírására.

**Felelős:** polgármester

**Határidő:** 2023. december 31.

*(A határozati javaslat elfogadásához minősített többségű szavazati arány szükséges.)*

2.)

A Képviselő-testület felkéri a Polgármestert, hogy a muzeális intézményekről, a nyilvános könyvtári ellátásról és a közművelődésről[szóló](https://net.jogtar.hu/jogszabaly?docid=99700140.tv#lbj0id3154)1997. évi CXL. törvény 82-83. §-ában megfogalmazott Közművelődési Kerekasztal alakításának lehetőségéről – a helyben szokásos módon – tájékoztassa az érintetteket.

**Felelős:** polgármester

**Határidő:** 2023. december 15.

*(A határozati javaslat elfogadásához egyszerű többségű szavazati arány szükséges.)*

**B u d a p e s t, 2023. november 20.**

**Örsi Gergely**

polgármester